
Abstract: A significant work in recent philosophy of mathematics is focused 
lately on bringing to the forefront the practice of mathematics. Many 
philosophers of mathematics are arguing nowadays for replacing the old 
traditional purified special epistemology involving view on mathematics with a 
more down to earth perspective (i.e. one that takes seriously the traditionally 
discarded sociological, historical and empirical aspects of the mathematical 
enterprise) that pays a lot of attention to the mathematical practice. My aim in 
this paper is to draw a parallel between this new program and the mainstream 
philosophy of mathematics in order to see if they are compatible. 

O tendinţă relativ nouă în filosofia contemporană a matematicii? este reprezentată de 
nemulțumirea manifestată de un număr din ce în ce mai mare de filosofi față de 
viziunea tradițională asupra matematicii ca având un statut special ce poate fi surprins 
doar cu ajutorul unei epistemologii speciale. Această nemulțumire i-a determinat pe 
mulți să propună o nouă perspectivă asupra matematicii — una care ia în serios aspecte 
până acum neglijate de filosofia matematicii, precum latura sociologică, istorică şi 

empirică a cercetării matematice şi care acordă astfel o atenţie deosebită practicii 
matematice. 

Desigur, nu numai filosofii sunt nemulțumiți de viziunea tradițională asupra 
matematicii. Odată cu apariţia sociologiei cunoaşterii ştiinţifice, putem vorbi despre o 
schimbare a atitudinii cu privire la matematică şi in sociologie. Unul dintre 
reprezentanţii de seamă ai acestui aşa-numit „program tare” din sociologia ştiinţei, 
David Bloor, argumentează plecând de la un exemplu discutat de Lakatos (teorema lui 
Euler) că anumite decizii în matematică pot fi puse pe seama contextului social şi 
instituțional în care lucrează matematicianul. 

În istoria matematicii, după apariţia lucrării lui Kuhn (Structura revoluțiilor 
științifice) în 1962, tot mai multi istorici ai matematicii au început să-şi pună 
problema dacă viziunea acestuia asupra ştiinţei nu s-ar putea aplica şi în cazul 
matematicii. Nu a durat mult până la apariţia de studii în care diferite perioade din 
istoria matematicii au fost indicate ca revoluţionare (Joseph Dauben, Herbert 
Mehrtens, Judith Grabiner, Emily Grosholz, Jeremy Grey si Detlef Laugwitz sunt doar 
câțiva dintre istoricii matematicii care vorbesc despre astfel de revoluţii). 

În pedagogia matematicii şi ştiinţele educaţiei găsim o nemulţumire cvasi- 
generalizată faţă de ce se consideră a fi caracterul infailibil şi static al cunoaşterii 
matematice, născută din problemele implicate de încercarea de a găsi un mod adecvat 
de a transmite elevilor / studenţilor această cunoaştere. O cale de a evita aceste 
dificultăți este aceea de a renunţa la viziunea tradițională asupra matematicii în 
favoarea unei poziții mai bune din punct de vedere al pedagogiei matematicii. Printre 
opţiunile cele mai populare printre pedagogi este constructivismul radical al lui Ernst 
von Glasersfeld. Acesta se foloseşte de teoria dezvoltării cognitive a lui Piaget pentru a 
deriva următoarele principii care stau la baza teoriei sale constructiviste: (i) 
cunoașterea nu este receptată pasiv prin simţuri sau alte căi, ci este activ construită de 
către subiectul cunoscator; (ii) funcţia cunoaşterii este adaptativă, în sensul biologic al 
termenului, şi astfel nu serveşte descoperirii unei realități independente de minte, ci 
organizării lumii aparenţelor senzoriale. Constructivismul social al lui Paul Ernest 
este, de asemenea, o alternativă pe placul pedagogilor. 

În antropologie, odată cu apariţia etnomatematicii (program demarat pe la 
jumătatea anilor '80 de Ubiratan D'Ambrosio) putem vorbi de asemenea despre o 
îndepărtare de viziunea tradiţională asupra matematicii. Conform acestei viziuni, 
adevărurile matematice sunt necesare şi astfel nu are sens să iei în serios posibilitatea 
dezvoltării de matematici alternative în societăţi diferite. Ftnomatematicienii văd 
această credinţă în universalitatea matematicii ca pe un obstacol în calea recunoaşterii 
faptului că diferite tipuri de gândire sau culturi diferite conduc la forme diferite de 


3 Ernst von Glasersfeld, Radical Constructivism: A Way of Knowing and Learning (London: Falmer Press, 
1995), 51. 

matematică. Sarcina etnomatematicienilor este ca, studiind matematica în relaţie 


directă cu contextul cultural, economic şi social în care este produsă, să scoată în 
evidenţă acest fenomen. 


„Crearea unui pod între antropologi şi istoricii culturii şi matematicieni este un 
pas important spre recunoaşterea faptului că tipuri diferite de gândire pot 
conduce la tipuri diferite de matematică”.+ 


Revenind acum la filosofie, un mod interesant şi revelator de prezentare a 
acestei noi orientări din filosofia actuală a matematicii ar fi în termenii distincţiei 
trasate de Reuben Hersh’ între faţada şi culisele matematicii“: dacă filosofia 
tradițională a matematicii poate fi considerată ca filosofia fațadei matematicii, filosofia 
practicii matematice poate fi luată drept filosofia culiselor matematicii. Hersh pleacă 
de la împărțirea sociologului american Ervin Goffman a instituţiilor sociale în două 
regiuni (regiunea din față în care publicul este admis şi sunt furnizate servicii şi 
regiunea din spate în care se fac pregătirile pentru furnizarea serviciilor şi au acces 
doar persoanele calificate) şi argumentează că putem înţelege matematica în aceeaşi 
termeni. O întrebare deloc banală în acest context este următoarea: ce anume din 
matematică poate fi înțeles în termenii acestei distincţii? Desigur, în cazul unei 
instituţii sociale cum este, de exemplu, restaurantul sau teatrul, regiunile pot fi 
localizate spaţial (e.g. partea din față este scena sau partea restaurantului unde se 
serveşte mâncarea, iar culisele sau bucătăria restaurantului reprezintă partea din 
spate), dar acest lucru este exclus în cazul matematicii. Hersh rezolvă această 
problemă luând distincţia ca aplicându-se activității matematice. Astfel, regiunea din 
față corespunde aspectului public al matematicii, iar regiunea din spate este 
reprezentată de matematica matematicienilor — i.e. matematica în cadrul informal al 
practicii matematice. 

La prima vedere, o astfel de împărţire în regiuni nu pare a avea mult sens în 
cazul matematicii. Ideea din spatele distincţiei trasate de Goffman este aceea că între 
cele două regiuni avem o diferență structural-funcțională: regiunea din spate unde se 
fac pregătirile diferă semnificativ de spectacol şi de regiunea unde are loc acesta. Dar 
acest lucru pare a fi cât se poate de îndepărtat de felul în care funcționează 
matematica. Aici nu avem de-a face cu un spectacol în culisele căruia lucrurile sunt 
diferite de ce vedem pe scenă. Mare parte din activitatea matematicienilor constă în 
producerea / descoperirea de demonstraţii pentru anumite teoreme, iar prezentarea 


4 Ubiratan D' Ambrosio 1997: 14. 

5 Reuben Hersh, „Mathematics has a front and a back,” Synthese 88, nr. 2 (1991). 

6 O distincție oarecum similară găsim la David Corfield. În lucrarea sa Towards a Philosophy of Real 
Mathematics (Cambridge University Press, 2003) acesta distinge între filosofia matematicii reale şi restul 
filosofiei matematicii. 

7 A se vedea capitolul 3 al lucrării sale The Presentation of Self in Everyday Life (New York: Doubleday, 
1956). 

(în reviste de specialitate sau la conferinţe) acestei activităţi (i.e. spectacolul) nu pare a 
diferi cu nimic de activitatea propriu-zisă (de ce se întâmplă în culise). Majoritatea 
filosofilor practicii matematice consideră această impresie ca fiind produsul unui 
program filosofic şi nu ca rezultând dintr-o cercetare atentă a matematicii sau a 
activității matematicienilor.8 O astfel de cercetare oferă, în opinia lor, o cu totul altă 
imagine. După Hersh, ce observăm dacă privim atent felul în care se desfăşoară 
activitatea matematicienilor este că din față (din felul în care este prezentată) 
matematica pare precisă, ordonată, formală şi abstractă. În culise, însă, lucrurile stau 
cu totul altfel. Aici găsim o matematică fragmentată, intuitivă, neformală şi tentativă.? 

Cel mai interesant aspect al acestei discuţii este si cel mai inacceptabil din 
perspectiva viziunii tradiționale asupra matematicii. După Goffman, 


„Regiunea din spate sau culisele poate fi definită ca un loc, relativ la o anumită 
reprezentaţie, unde impresia transmisă de către reprezentaţie este în mod 
conştient contrazisă... Aici este locul unde proprietatea unei reprezentații de a 


transmite ceva mai mult decât ea este cu greu fabricată; aici sunt produse la 


vedere iluziile şi aparențele.” 1° 


Culisele nu au doar rolul de a permite persoanelor specializate să-şi desfăşoare 
activitatea fără a fi deranjate de cei din afară, ele ajută la păstrarea secretelor din 
spatele unui spectacol reusit. După Hersh, această „separare face posibilă păstrarea 
unui mit”. !! 

Dar ce secrete se ascund în culisele matematicii, ce mit reuşesc acestea să 
păstreze? Nu este greu de sesizat cât de departe suntem cu această întrebare de zona de 
confort a filosofiei tradiționale a matematicii. Ce motive avem să părăsim această zonă 
şi să luăm în serios o astfel de întrebare? Printre argumentele în favoarea acestei 
reorientări către o filosofie a practicii matematice (sau, daca acceptăm împartirea în 
regiuni de mai sus, a culiselor matematicii), putem găsi următoarele: 

1. Probleme privitoare la verificabilitatea demonstrațiilor matematice: epistemologia 
specială a matematicii îşi întinde rădăcinile adânc în ceea ce pare să fie sursa 
obiectivităţii matematice — demonstrația matematică. Această tehnică specială, dacă 
este folosită corect, elimină orice dubiu şi odată cu asta orice posibilă dispută privind 


8 A se vedea Bernd Buldt, Benedikt Lowe & Thomas Müller, „Towards a New Epistemology of 
Mathematics,” Erkenntnis 68, nr. 3 (2008): 315-318 pentru o analiză mai aprofundată a felului cum au 
contribuit anumite poziţii filosofice la menţinerea acestei impresii. 

Reuben Hersh, „Mathematics has a front and a back,” 128. 

10 Goffman, The Presentation, 69, italicele mele. 

1 Hersh, „Mathematics has a front and a back,” 129. Prin mit, Hersh înţelege “eşecul de a realiza că 
spectacolul văzut în faţă” este creat sau pus la cale “în spatele scenei.” 

12 O tratare mai pe larg a acestor argumente poate fi găsită în Bart van Kerkhove, „Mathematical 
naturalism: Origins, guises, and prospects,” Foundations of Science 11, nr. 1-2 (2006) şi Buldt, Löwe şi 
Miller, „Towards a New Epistemology of Mathematics.” 

statutul unei propoziţii matematice. Bineînteles, pentru a şti că o demonstraţie este 


corectă, ar trebui să fim capabili să o verificam. Dar, aşa cum ne arată practica 
matematică, acest lucru nu este mereu posibil, şi asta din diferite motive: 


i) unele demonstraţii sunt pur si simplu prea lungi pentru a fi verificate. Cineva 
poate intreba dacă avem în minte demonstrații umane, pentru că, dacă acesta este 
cazul, atunci această afirmaţie pare implauzibilă. Pentru a vedea de ce nu este 
implauzibilă, trebuie să admitem faptul că, in practică, demonstrațiile matematice 
seamănă foarte rar cu derivaţiile formale riguroase pe care viziunea 
tradiționalistă asupra matematicii le prezintă a fi. De obicei, matematicienii 
folosesc demonstraţii semi-formale condensate din care lipsesc paşi, fie pentru că 
sunt trataţi in alta parte, fie pentru că sunt considerați suficient de clari pentru a 
fi lăsaţi la o parte. În acest context, a verifica o demonstraţie nu echivalează pur și 
simplu cu a verifica dacă fiecare pas rezultă din cel sau cei anteriori, ci presupune 
(a) să cunoşti în detaliu tot ce a fost lăsat la o parte (pentru a fi tratat în altă parte) 
de către matematicianul care a făcut demonstraţia şi (b) să fii capabil să înţelegi 
acei paşi consideraţi clari în mod intuitiv. Împovărată cu aceste două 
constrângeri, verificabilitatea demonstrațiilor nu mai pare o chestiune uşoară. 
Întorcându-ne acum la preocuparea privind implauzibilitatea afirmației de mai 
sus, putem spune: întotdeauna o demonstraţie umană poate fi parcursă (poate fi 
citită de la un capat la celălalt) dar, având în vedere constrângerile (a) si (b) de 
mai sus, este posibil să nu poată fi întotdeauna verificabilă. Când spunem că unele 
demonstraţii sunt prea lungi pentru a fi verificate, ceea ce vrem să subliniem este 
că, în unele cazuri, constrângerile (a) şi (b) nu pot fi (mulțumitor) satisfăcute. 


ii) unele demonstraţii implică folosirea calculatoarelor. Aceste demonstraţii în 
mod clar nu pot fi parcurse, deci verificarea lor este... cel puţin o chestiune 
neplăcută. Nu putem spune că nu dispunem de nicio metodă de verificare pentru 
aceste cazuri, însă acestea sunt atât de departe de sensul tradițional al verificării 
unei demonstratii, încât este imposibil să le includem în aceeaşi categorie. 


iii) de cele mai multe ori ne bazăm pe un grup mic de matematicieni experți 
pentru a verifica demonstrațiile. În unele cazuri, acest grup este cu adevărat mic 
(de exemplu, se consideră că doar aproximativ doisprezece matematicieni au fost 
capabili să înteleagă demonstraţia lui Andrew Wiles pentru Teorema lui Fermat) 
şi, având în vedere amploarea unora dintre demonstraţii, matematicienii nu fac 
verificarea în mod independent, ci împart aceasta sarcina între ei. 


2. Probleme privitoare la continuitatea obiectului de studiu: în viziunea tradițională 
matematica este luată ca având acelaşi obiect de studiu de-a lungul aproape întregii 
sale istorii (mature). Dar, „cadrul conceptual al matematicii s-a schimbat atât de 
dramatic încât, de exemplu, identificarea numerelor aşa cum erau ele concepute de 

greci cu descrieri axiomatice moderne pare de neacceptat. Că ar putea părea să fie 
altfel este practic produsul unui mit modern.”!15 

3. Probleme privitoare la aprioricitate: o chestiune mai controversată priveşte 
posibilitatea existenței experimentelor în matematică.!+ Daca am arăta asta, distanța 
dintre matematică şi ştiinţa empirică s-ar micşora considerabil şi astfel s-ar îngropa 
statutul special pe care viziunea tradiționalistă o atribuie matematicii. Problema aici 
este că un experiment real (i.e. unul care este cât mai apropiat de sensul ştiinţific al 
termenului) implică „un impact direct asupra unei situaţii empirice. Dar în vremuri în 
care cele mai interesante teorii matematice au atins un nivel uimitor de abstractizare, 
pare practic imposibil să le aplici la lumea empirică."!5 Şansele de dezamorsare a 
acestei probleme nu ne preocupă în aceasta lucrare, aşa că nu le vom discuta aici. 
Pentru scopul nostru este suficient să spunem că se fac încercari în această direcție. 


Filosofia fațadei matematicii 


Una dintre principalele nemulțumiri din spatele noii orientări din filosofia actuală a 
matematicii este aceea că, aşa cum este ea făcută în mod tradiţional, filosofia 
matematicii are foarte puţin contact cu ceea ce se întâmplă în matematică. În 
cuvintele unora dintre iniţiatorii acestei noi orientări, avem de-a face cu următoarea 
situaţie: 


„Filosofia matematicii pare a deveni un microcosmos pentru cele mai generale şi 
importante probleme din filosofie — probleme din epistemologie, metafizică şi 
filosofia limbajului — şi pentru studierea acelor părți ale matematicii la care 
apelează cel mai des filosofii (logica, teoria mulțimilor, aritmetica) părând a avea 
rolul de a testa meritele unor viziuni filosofice generale despre existența 
entităţilor abstracte sau plauzibilitatea unei anumite viziuni asupra cunoaşterii 
umane. Nu este nimic în neregula, desigur, cu o astfel de cercetare, chiar dacă 
este irelevantă pentru preocupările matematicienilor şi a istoricilor matematicii. 
Este pertinent, totuşi, să întrebăm dacă nu sunt şi alte sarcini pentru filosofia 


13 Buldt, Löwe şi Miller, „Towards a New Epistemology of Mathematics,” 314. 

14 A se vedea de exemplu discuţia din Jean Paul Van Bendegem, “Mathematical Experiments and 
Mathematical Pictures,” în IgorDouven şi Leon Horsten (eds.), Realism in the Sciences. Proceedings of the 
Ernan McMullin Symposium Leuven 1995 (Leuven: Leuven University Press, 1996), 203-216; Jean Paul 
Van Bendegem, “What, if anything, is an experiment in mathematics?” în D. Anapolitanos, A.Baltas, & S. 
Tsinorema (eds.), Philosophy and the many faces of science (London: Rowman & Littlefield, 1998); Bart 
Van Kerkhove şi Jean Paul Van Bendegem, “Pi on Earth, or Mathematics in the Real World,” Erkenntnis 
68, nr. 3 (2008). 

15 Bart van Kerkhove, „Mathematical naturalism: Origins, guises, and prospects,” Foundations of Science 
11, nr. 1-2 (2006) : 15. 

matematicii, sarcini care apar fie în legătură cu practica actuală a matematicii, fie 
din istoria matematicii. "16 


Pentru o mai bună înţelegere a acestei nemulțumiri, cel mai potrivit este să ne 
uităm la felul în care sunt abordate (cât de multă importanţă are în răspunsul la aceste 
probleme ce se întâmplă în matematică) două dintre problemele principale ale 
filosofiei tradiționale a matematicii: problema existenţei entităților matematice şi 
problema cunoaşterii matematice. 


Disputa realism / antirealism 


Unul dintre cele mai cunoscute si mai puternice curente filosofice din filosofia 
occidentală a fost tradiția semantică” (plecând de la Bolzano şi Frege, trecând prin 
Wittgenstein şi culminând cu Cercul de la Viena). În ce priveste matematica, 
principala temă pe agenda filosofilor care au activat în această tradiţie era aceea de a 
arăta că cel puţin unele dintre principiile fundamentale ale matematicii sunt analitice, 
i.e. că putem localiza sursa statutului special al matematicii (necesitatea adevărurilor 
matematice şi aprioricitatea cunoaşterii matematice) în felul în care este folosit 
limbajul. Acest program a condus la o orientare a atenţiei (în filosofia matematicii) 
către aspectele lingvistice ale cercetării matematice. Nu este locul aici pentru o 
prezentare detaliată a acestei tradiţii, pentru preocupările noastre fiind suficientă o 
ilustrare a felului în care o problema din filosofia matematicii poate fi transformată 
intr-o problemă privitoare la limbaj şi în ce măsură mai este relevantă în acest context 
practica matematică. Găsim aşa ceva la Dummett, şi anume în felul în care vede acesta 
disputa dintre realişti şi antirealişti din filosofia matematicii. 

Michael Dummett consideră că, atunci când avem în vedere disputele 
metafizice, avem o dificultate în a înţelege conţinutul acestor doctrine. În fiecare caz 
ni se prezintă o imagine alternativă. Dar conţinutul non-pictorial al acestor imagini 
este neclar. Ne lovim astfel de următoarele dificultăţi: 


(i) nu ştim în ce parte înclină balanţa, deoarece nu există un criteriu pe baza 
căruia să stabilim cine este victorios. 


(îi) nu putem evalua argumentele metafizice, o astfel de evaluare presupunând o 
cunoaştere a conţinutului tezelor opuse pe baza căreia să decizi care este 
adevărată. Dar cum nu putem explica în termeni „non-pictoriali” la ce conduce 
acceptarea uneia dintre aceste imagini, nu avem o astfel de cunoaştere. "° 


16 William Asprey şi Philip Kitcher, History of Philosophy of Modern Mathematics (University of 
Minnesota Press, 1988), 17. 

17 Acest curent mai este cunoscut şi drept „cotitura lingvistică”. 

18 Dummett, Frege and Other Philosophers (Oxford: Clarendon Press, 1991), 12-13. 

După Dummett, un mod de a scăpa de această dificultate ar fi retragerea pe un 
plan semantic. Astfel, după el, disputa dintre realişti şi oponenții lor este cel mai bine 
caracterizată nu ca privind existența unor entități de un anumit tip problematic, ci ca 
privind o clasă de enunţuri şi ce face un enunț din acea clasă adevărat atunci când este 
adevărat. Din această perspectivă, realismul este doctrina conform căreia enunțurile 
din clasa disputată au condiții de adevăr care transcend posibilitatea verificării, iar 
antirealismul este acea doctrină conform căreia enunţurile clasei disputate au doar 
condiţii de adevăr verificaţioniste. 

Nu este deloc greu de realizat cam cât de irelevant este ce se întâmplă în 
matematică — activitatea de zi cu zi a matematicienilor — pentru părțile angajate în 
această dispută. 


Cunoaşterea matematică 


O altă problemă deosebit de importantă aflată pe agenda filosofiei 
contemporane a matematicii, în discutarea căreia practica matematică nu joacă niciun 
rol, este cea a accesului epistemic la obiectele abstracte (la lumea obiectelor 
matematice). Cei mai afectați de această problemă sunt (după cum este de aşteptat) 
realiştii matematici, care se văd nevoiţi să furnizeze o epistemologie satisfăcătoare care 
să-i ajute în susținerea poziţiei lor ontologice. Dar, aşa cum este ea formulată de către 
Benacerraf", problema se extinde și asupra nominaliştilor.2 În celebra sa lucrare din 
1973, acesta atrage atenţia asupra următoarei dileme care apare în epistemologia 
matematicii atunci când avem în vedere adevărul şi cunoaşterea matematice: pe de o 
parte avem nevoie de obiectele abstracte deoarece se consideră în mod obişnuit că cea 
mai bună explicaţie a adevarului matematic este cea care face apel la acestea, pe de altă 
parte trebuie să le evităm deoarece nu putem obţine o viziune satisfăcătoare asupra 
cunoaşterii matematice decât renunțând la orice referinţă la obiectele matematice. O 
foarte mare parte a filosofiei contemporane a matematicii este generată de încercările 
de rezolvare a acestei probleme. 

Ca argument împotriva realismului matematic, problema poate fi formulată 
astfel: pentru a cunoaşte un anumit tip de obiecte, trebuie să existe o interacțiune 
cauzală între subiectul cunoscător şi cel puțin mostre ale obiectelor de acel tip; dar, 
cum o astfel de interacţiune cu obiectele matematice iese din discuţie (deoarece, fiind 
abstracte, obiectele matematice nu sunt localizate în spaţiu-timp şi nu interacționează 
cauzal), nu putem vorbi despre o cunoaştere a lor. Să examinăm mai atent acest 
argument: 


19 Benacerraf, „Mathematical Truth,” Journal of Philosophy 70, nr.19 (1973): 661-679. 

2 După Burgess şi Rosen, „în timp ce Putnam (1971) a încurajat mai mult decât orice altă lucrare 
nemulțumirea față de orice nominalism doar negativ, Benacerraf (1973) a încurajat mai mult decât orice 
altă lucrare simpatia față de nominalism” (John P. Burgess şi Gideon Rosen, A Subject with No Object. 
Strategies for Nominalistic Interpretations of Mathematics (Oxford: Clarendon Press, 1997), 28). 

P1: pentru ca opinia noastră că 7 + 3 = 10 să fie luată drept cunoaştere, trebuie să 
existe o relaţie potrivită între aceasta şi faptul că 7 adunat cu 3 fac 10; 


P2: conform teoriei cauzale a cunoaşterii, această relație este considerată a fi 
interacţiunea cauzală; 


P3:dar obiectele matematice sunt inerte cauzal; 


C: deci nu putem avea o cunoaştere a acestora. 


Există mai multe strategii de răspuns folosite de platonicieni pentru a respinge 


acest argument (cele mai multe privesc premisa P2). Pentru a vedea cât de irelevant 
este ce se întâmplă în matematică (atât sub aspectul practicii actuale a matematicii, cât 
şi a istoriei acestui domeniu) în contextul acestei discuţii, vom face o scurtă prezentare 


a celor mai cunoscute dintre aceste strategii. 


(i) este acceptată premisa 2, dar este postulată o facultate epistemică, care le 
permite oamenilor să înțeleagă cum stau lucrurile pe tărâmul obiectelor 
matematice. O astfel de strategie este propusă de Gödel, care consideră că 
suntem înzestrați cu o intuiție matematică. Problema cu această strategie este că 
această facultate pare a fi la fel de misterioasă ca şi lumea obiectelor matematice. 


(îi) se acceptă premisa 2 şi se argumentează că cel puţin unele obiecte matematice 
sunt concrete şi sunt cunoscute cu ajutorul percepţiilor senzoriale obişnuite.?! 


(iii) se respinge premisa 2. Dacă ne uităm la contextul în care apare pentru prima 
oară, dată de către Goldman, teoria cauzală a cunoaşterii”, la motivaţia din 
spatele ei” şi la statutul ei”, observăm nu numai că nu este nici pe departe o 
teorie general acceptată în literatura de specialitate, dar şi că nu este 
semnificativă pentru problema care ne interesează pe noi (viz. cunoaşterea 
matematică). 


(iv) se acceptă o variantă a premisei 2 şi se arată că este compatibilă cu 
platonismul. Dacă adoptăm distincţia lui Davidson între relaţiile cauzale şi 
explicaţiile cauzale, putem da următoarea versiune a teoriei cauzale a cunoaşterii: 
nu putem cunoaşte că o anumită propoziţie este adevărată decât dacă acea 
propoziţie trebuie să fie folosită într-o explicaţie cauzală a cunoaşterii noastre că 
propoziţia este adevărată.” Dacă ţinem cont de faptul că matematica este parte a 


21 A se vedea de exemplu Maddy, Realism in Mathematics (Oxford University Prress, 1990). 


22 Sugestia lui Goldman privea cazuri de tipul exemplelor lui Gettier, i.e. cazuri de cunoaştere empirică a 


faptelor contingente despre entităţi concrete. 


233 Goldman urmărea să găsească un răspuns la problema de ce este nevoie pentru ca o opinie adevărată 
justificată să conteze drept cunoaştere, iar el a propus legăturile cauzale ca parte a unui răspuns la această 


întrebare şi nu la orice întrebare despre ce se cere pentru ca o opinie adevărată să fie justificată. 


24 Această teorie a început să întâmpine din ce în ce mai multe dificultăți şi a ajuns să fie considerată mai 


puţin satisfăcătoare decât alte teorii non-cauzale ale cunoaşterii 


3 Mark Steiner, „Mathematics, explanation, and scientific knowledge,” Noús 12, nr. 1 (1978): 20. 

oricărei teorii ştiinţifice, observăm că această variantă a teoriei cauzale este 


compatibilă cu platonismul, pentru că axiomele matematicii figurează în orice 
explicaţie a cunoaşterii noastre a acestor axiome. 


(v) se arată că premisa 2 intră în conflict cu cunoaşterea ştiinţifică. Dacă plecăm 
de la relaţiile cauzale avem următoarea versiune a teoriei cauzale a cunoaşterii: 
nu putem cunoaşte nimic despre x- uri decât dacă această cunoaştere este cauzată 
de cel puţin un eveniment în care participă un x. O versiune mai tare ar fi: nu 
cunoaştem ceva despre x- uri decât daca însăşi un x participă în cauza acelei 
cunoașteri.” Steiner argumentează că, daca luăm în calcul mecanica cuantică, 
observăm că această versiune a teoriei cauzale a cunoaşterii intră în conflict cu 
ceea ce se întâmplă în ştiinţă unde, în cazul neutronului de exemplu, nu avem 
de-a face cu o relaţie cauzală. Problema este, după Steiner, aceea că această teorie 
ia întreaga cunoaştere pe modelul percepției, iar inferenţa ştiinţifică nu poate fi 
privită aşa. 

(vi) Putnam” deschide calea unei abordări indirecte a epistemologiei: succesul 
ştiinţei este luat ca justificând, pe lângă credinţa în entităţile teoretice, şi credința 
în entitățile matematice, i.e. aceleaşi criterii sunt luate ca justificând cele două 
tipuri de atitudini. 


Începuturile filosofiei culiselor matematicii 


Am văzut în secţiunea precedentă cum putem avea o filosofie a matematicii fără a ne 
preocupa foarte mult (aproape deloc) cu ce se întâmplă efectiv în matematică. Există şi 
un alt fel de a face filosofia matematicii — unul care să acorde o importanță mai mare 
practicii matematice şi istoriei matematicii? Cu siguranță că da. În continuare vom 
arăta în ce fel aceste două aspecte ale matematicii pot fi relevante filosofic, prezentând 
viziunea asupra matematicii a doi dintre principalii inițiatori ai filosofiei practicii 
matematice: Lakatos şi Tymoczko. 


Istoria matematicii 


O primă încercare de a oferi o viziune filosofică diferită asupra matematicii (una în 
care este luată în serios istoria matematicii) găsim la Imre Lakatos. În linii mari, 
acesta urmăreşte să arate că putem extinde failibilismul popperian în domeniul 
matematicii. El oferă două argumente în acest sens. Strategia sa constă, în primul 


2 Steiner, „Mathematics, explanation, and scientific knowledge,” 20 — 22. 

27 Hilary Putnam, Philosophy of Logic (London: Allen and Unwin, 1971). 

28 Am aici în vedere argumentele oferite de Imre Lakatos în „A Renaissance of Empiricism in the Recent 
Philosophy of Mathematics,” British Journal for the Philosophy of Science 27, nr.3 (1976), 201-223 şi în 
Proofs and Refutations: The Logic of Mathematical Discovery (Cambridge University Press, 1976). 

rând”, în a distinge între două tipuri de teorii: teoriile euclidiene% şi teoriile cvasi- 
empirice. Teoriile euclidiene sunt sisteme deductive în care se pleacă de la un set de 
axiome astfel încât „adevărul, scurgându-se de sus în jos prin canalele sigure care 
prezervă adevărul ale inferențelor valide, inundă întregul sistem.”3! Dezvoltarea unei 
astfel de teorii se face în trei stadii: stadiul pre-ştiinţific al încercării şi erorii; stadiul 
fundaţional — de reorganizare a disciplinei; stadiul rezolvării problemelor din 
interiorul sistemului. Metodologia, în cazul acestui tip de teorie, este una anti- 
speculativă — regula de bază aici fiind căutarea de axiome evidente. 

În cazul teoriilor cvasi-empirice, spre deosebire de cele euclidiene, adevărul nu 
mai inundă sistemul scurgându-se de la axiome către restul enunţurilor teoriei. Aici 
„injectarea” valorilor de adevăr se face la baza sistemului. Problema e că adevărul 
curge numai de la vârf spre baza sistemului şi nu invers. Astfel, în aceste teorii nu 
avem de-a face cu „transmiterea adevărului, ci mai degrabă cu retransmiterea falsității 
— de la teoreme speciale aflate la baza sistemului în sus, spre setul de axiome.”?? 
Specificul dezvoltării unei astfel de teorii constă în aceea că se pleacă de la probleme 
ale căror soluţii sunt supuse unor teste severe, urmate de infirmări, de înlocuiri cu 
teorii rivale, totul petrecându-se într-un mediu speculativ, atitudinea generală fiind 
una critică. În cazul teoriilor cvasi-empirice, nu se mai pune problema unei 
metodologii anti-speculative, regula aici fiind găsirea unor ipoteze cu putere 
explicativă şi euristică mare — alegerea între acestea este ghidată de o atitudine critică 
severă. 

Ce fel de teorie este matematica? Cu siguranță pare a fi o teorie euclidiană. 
Lakatos ne atrage, însă, atenția asupra programelor fundaţionaliste din filosofia 
matematicii. Eşecul acestora, consideră el, „a condus pe neaşteptate la concluzia că o 
reorganizare euclidiană a matematicii ca întreg ar putea fi imposibilă; că cel puţin cele 
mai bogate teorii matematice sunt, ca teoriile ştiinţifice, cvasi-empirice."5 Cercetarea 
fundamentelor matematicii, aşa cum a fost ea întreprinsă de Russell sau de Hilbert, a 
avut drept obiectiv reorganizarea matematicii ca un sistem euclidian” în care 


2 Dacă este să ţinem cont de perioada publicării, ar fi mai corect să spunem „în al doilea rând”, pentru că 
argumentul prezentat în continuare apare într-o lucrare a lui Lakatos publicată la treisprezece ani după ce 
a apărut „Proofs and Refutations”, în care prezintă celălalt argument expus de noi. Din motive care ţin de 
economia prezentării, noi vom discuta aceste argumente în altă ordine decât cea cronologică. 

3 Sunt numite astfel deoarece exemplul paradigmatic de astfel de teorie este geometria euclidiană. 

31 Lakatos, „A Renaissance of Empiricism in the Recent Philosophy of Mathematics,” 205. 

32 Lakatos, „A Renaissance,” 205 — 205. 

33 Lakatos, „A Renaissance,” 207. 

34 Lakatos consideră că intuiționismul nu a urmărit reorganizarea matematicii şi, de aceea, nu îl ia în 
discuţie. 

55 Editorii articolului lui Lakatos (J. Worrall şi G. Currie) atrag atenţia ca filosofia lui Hilbert nu este cel 
mai bine încadrată în euclidianism deoarece metamatematica nu are structura deductivă cerută pentru a 
fi considerată un sistem euclidian. 

adevărul, injectat la vârful sistemului (prin axiome), îl inundă în întregime. Lakatos 
nici nu explică de ce aceste programe au fost de la bun început destinate eşecului, nici 
nu argumentează pentru imposibilitatea realizării unui astfel de program, ci se 
mulţumeşte să treacă în revistă dificultăţile care au condus în cele din urmă la 
abandonarea logicismului, respectiv a formalismului şi să semnaleze înclinația din ce 
în ce mai accentuată a unor filosofi de a privi matematica mai degrabă ca cvasi- 
empirică. 

Plecând de la dihotomia amintită mai sus şi de la eşecul încercărilor de a 
reorganiza matematica după modelul euclidian, Lakatos conchide că matematica este 
cvasi-empirică. În acest punct, trebuie să menționăm că prin conceptul „cvasi- 
empiric” Lakatos are în vedere doar felul în care are loc transferul valorilor de adevăr 
într-un sistem şi nu are nici o legătură cu sensul obişnuit al conceptului „empiric”. El 
atenționează că „o teorie care este cvasi-empirică în sensul meu poate fi fie empirică, 
fie neempirică în sensul obişnuit..."5% Pentru a determina dacă o teorie cvasi-empirică 
este sau nu empirică în sensul obişnuit, trebuie să cunoşti natura falsificatorilor săi 
potenţiali: dacă aceştia sunt enunţuri empirice, atunci teoria este empirică. Daca 
matematica este cvasi-empirică, atunci trebuie sa existe numiţi falsificatori potenţiali 
care să funcţioneze în cadrul acesteia. Care este natura lor? Dacă avem în vedere 
teoriile matematice formale, atunci avem de-a face cu nişte falsificatori euristici. 
Aceştia apar în situaţia în care se observă că rezultatele obținute într-o teorie formală 
intră în conflict cu cele ale teoriei informale. Acesta nu reprezintă, însă, un răspuns la 
întrebarea de mai sus, ci doar transferul ei la un alt nivel. Ce ne interesează pe noi este 
natura falsificatorilor potenţiali ai matematicii informale. Lakatos nu răspunde la 
această întrebare, ci spune doar că „studiile istorico-critice vor conduce probabil la o 
soluţie sofisticată şi compusă.”5 

Acest argument este departe de a fi convingător. În primul rând, eşecul celor 
două programe fundaţionaliste luate în discuţie nu spune nimic în legătură cu 
posibilitatea sau imposibilitatea unei reorganizări euclidiene a matematicii, ci doar că 
această reorganizare nu poate fi întreprinsă în felul în care au gândit-o Russell şi 
Hilbert. În al doilea rând, pentru a accepta că matematica este failibilă, trebuie să se 
indice falsificatorii potenţiali, dar am văzut că Lakatos nu face acest lucru. Mai găsim, 
însă, la Lakatos un argument pentru failibilitatea matematicii, care poate fi luat în 
completarea primului. În acesta se pleacă de la istoria matematicii şi de la dinamica 
dezvoltării acesteia. Spre deosebire de primul argument, în care Lakatos se opune 
înțelegerii matematicii ca fiind o teorie euclidiană, în acest argument el se opune unei 
viziuni formaliste asupra matematicii, care urmăreşte curățarea acesteia de orice 


3 Lakatos, „A Renaissance,” 206. 

37 Lakatos, „A Renaissance,” 218. 

% Imre Lakatos, „Proofs and Refutations (I),” British Journal for the Philosophy of Science 14, nr. 53 
(1963), 1-25. 

incertitudine şi înlocuirea ei cu anumite sisteme formale. O astfel de viziune este 
departe de a fi corectă, iar pentru a vedea asta, nu trebuie decât să ne uităm la istoria 
matematicii şi la metodologia acesteia. În urma acestei cercetări, nu putem decât să 
conchidem că „Istoria matematicii şi logica descoperirii matematice... nu pot fi 
dezvoltate fără a critica şi, în cele din urmă, respinge formalismul.”* Asta deoarece 
sunt două lucruri pe care sigur le vom observa de aici. În ceea ce priveşte istoria 
matematicii, vom observa că formaliştii „neagă statutul de matematică unei mari părți 
din ce s-a considerat de obicei ca fiind matematică şi nu pot spune nimic despre 
creşterea acesteia.”* În ce priveşte metodologia matematicii, vom observa că, dacă 
identificăm matematica cu matematica formalizată, nu mai putem vorbi decât de două 
tipuri de descoperiri: în primul rând se pot descoperi soluţii la problemele pe care le 
poate rezolva şi o maşină Turing; în al doilea rând putem descoperi soluţii la probleme 
pentru care nu există altă metodă de rezolvare decât prin ghicire. Dar, ne atrage 
atenţia Lakatos, „această alternativă între raționalismul unei mașini şi iraționalismul 
ghicirii oarbe nu ţine pentru matematica vie: o cercetare a matematicii informale va 
scoate la iveală o logică situațională mai bogată pentru matematicieni...”4! 

Istoria matematicii ne prezintă o disciplină cu totul diferită de pretenţiile 
formaliste. Aici nu sunt de găsit teorii matematice curățate de orice impuritate sau 
incertitudine ca în „raiul formalist”, ci conjecturi aflate într-un lung proces de 
încercare şi eroare care implică contraexemple care infirmă primele încercări de 
demonstrare. Istoria matematicii ne prezintă o disciplină care creşte printr-o 
îmbunătăţire continuă a încercărilor speculative şi a criticismului, după logica 
demonstrațiilor şi infirmărilor. 


Practica matematică 
După Kripke, 


„oricine a lucrat cu o maşină de calcul ştie că maşina poate să dea un răspuns la 
întrebarea dacă cutare şi cutare număr este prim. Nimeni nu a calculat şi nici nu 
a demonstrat că numărul este prim; dar maşina a dat răspunsul: acest număr este 
prim. Atunci, dacă noi credem că numărul este prim, credem aceasta pe baza 
cunoaşterii pe care o avem despre legile fizicii, construcția maşinii ş.a.m.d. 
Aşadar, noi nu credem asta pe baza unor dovezi pur a priori. Noi credem că 
numărul este prim (dacă ceva este în general a posteriori) pe baza unor dovezi a 
posteriori. Totuşi, poate că aceasta ar putea să fie cunoscută a priori de către 
cineva care a făcut calculul corespunzător.” 


3 Lakatos, „Proofs and Refutations (1), 5 — 6. 

+ Lakatos, „Proofs (1),” 2. 

4 Lakatos, „Proofs (1),'5. 

42 Saul Kripke, Numire si necesitate (Bucuresti: Editura All, 2001), 37. 

Acceptarea acestei situații nu este de natură să-i pună prea multe probleme unui 
susținător al statutului special al matematicii. Ce ar fi, însă, dacă am lua în calcul cazul 
unei teoreme matematice care a fost demonstrată de un computer, dar a cărei 
demonstraţie este imposibil de verificat de către un matematician? Ne-ar face apariția 
unui astfel de caz în cadrul matematicii şi acceptarea lui de către matematicieni ca 
reprezentând o extindere veritabilă a cunoaşterii matematicii pure să ne revizuim 
poziţia în legătură cu distincţia dintre matematică şi ştiinţele naturii? Thomas 
Tymoczko consideră că da, iar cazul pe care îl ia în discuţie este cel al teoremei celor 
patru culori. 

Conform acestei teoreme, orice hartă de pe un plan sau o sferă poate fi colorată 
doar cu ajutorul a patru culori în aşa fel încât să nu existe regiuni învecinate care să fie 
colorate cu aceeaşi culoare. În ciuda aparentei simplități a acestei probleme, ea s-a 
dovedit foarte rezistentă la încercările matematicienilor de a o demonstra. Asta până 
în 1977, când K. Appel, W. Haken şi J. Koch publică o demonstraţie a ei. Până aici, 
nimic surprinzător; surpriza apare când aflăm că în unul dintre paşii esenţiali pentru 
demonstraţie, cei trei s-au folosit de un IBM 370 — 160A, şi că fără ajutorul 
computerului nu s-ar fi putut ajunge la demonstraţia teoremei. În mare, demonstraţia 
este una prin inducție matematică în care se pleacă de la trei cazuri, dintre care primul 
este banal, al doilea cuprinde câteva subcazuri, iar al treilea are peste o mie de 
subcazuri, pentru tratarea majorităţii dintre acestea fiind nevoie de ajutorul 
computerului. Acceptarea acestei teoreme de către matematicieni este problematică, 
după părerea lui Tymoczko, deoarece ea nu a avut parte de o demonstraţie în sensul 
tradițional al cuvântului — „nici un matematician nu a văzut o demonstraţie a 4CT şi 
nici măcar o demonstraţie că aceasta ar avea o demonstraţie”+ La baza admiterii ei au 
stat consideraţii de altă natură decât cele obişnuite: rezultatul unui experiment 
empiric. 

Morala la care ajunge Tymoczko în urma analizei acestui caz este aceea că 
demonstrațiile asistate de computer „aduc un nou tip de failibilitate în matematică, dar 
acesta este prețul progresului.” La baza argumentului său stă următoarea viziune cu 
privire la demonstrația matematică. El distinge între trei caracteristici ale 
demonstrațiilor: sunt convingătoare, sunt formalizabile şi sunt verificabile. Cea mai 
importantă dintre acestea este ultima, deoarece de ea depinde cunoaşterea matematică 
— nu putem spune că avem cunoaştere în legătură cu o teoremă matematică până nu 
(producem sau) verificăm o demonstraţie a ei — precum şi statutul special al acesteia — 
„Dacă există o demonstraţie a unui enunţ matematic, atunci din moment ce o 


% Thomas Tymoczko, „The Four-Color Problem and its Philosophical Significance,” Journal of 
Philosophy 76, nr. 2 (1979), 68. 

+ Tymoczko, „The Four-Color Problem,” 58. 

% Thomas Tymoczko, „Computers, Proofs and Mathematicians: A Philosophical Investigation of the 
Four-Collor Proof,” Mathematics Magazine 53, nr. 3 (1980), 136. 

demonstraţie este riguroasă, enunţul este adevărat în mod absolut,'** dar o 
demonstraţie neverificabilă nu poate conta ca demonstraţie. Strategia sa este să arate 
că în cazul teoremei celor patru culori nu avem de-a face cu o demonstraţie în sensul 
tradițional, pentru că cea propusă de Appel, Haken şi Koch nu este verificabilă. 
Nefiind verificabilă, acceptarea ei se face printr-un soi de apel la autoritate. 

Pentru a ilustra mai bine distanțarea față de concepţia obişnuită de demonstraţie 
pe care o implică teorema celor patru culori, Tymoczko introduce parabola 
matematicianului marțian Simon. Acesta este un geniu matematic a cărei capacitate de 
a rezolva probleme matematice i-a dus un prestigiu incredibil în ochii 
matematicienilor marţieni. El a ajuns chiar la demonstraţii pe care ceilalți 
matematicieni de pe Marte nu le-au putut verifica, dar pe care aceştia le-au acceptat 
totuşi pe baza încrederii în capacităţile extraordinare ale lui Simon.” Este clar că în 
acest caz avem o distanţare față de modul standard de a face matematică. Apelul 
matematicienilor la autoritatea lui Simon pentru acceptarea unor teoreme nu este 
foarte diferit, în viziunea lui Tymoczko, de apelul la autoritatea computerelor. „Dacă 
alegem să privim unul dintre apeluri ca bizar iar pe celălalt ca legitim, nu poate fi 
decât deoarece avem o evidență puternică pentru a avea încredere în ultimul şi nici 
una pentru primul."* Cum evidenţa de care ne folosim pentru a justifica încrederea în 
computere este de natură empirică (priveşte aspecte ale construirii computerelor) 
atunci matematicienii se bazează, în ultimă instanță, pe consideraţii empirice în 
acceptarea teoremei celor patru culori. De aici decurg două consecințe: cunoaşterea 
matematică este failibilă — computerele pot greşi — şi metodele de a obține cunoaştere 
în matematică nu mai pot fi considerate atât de deosebite de cele din ştiinţele naturii — 
putem înțelege verificarea computerizată a subcazurilor celui de al treilea caz ca pe un 
experiment empiric. 

Forţa argumentului lui Tymoczko depinde de înţelegerea verificabilității ca 
fiind o caracteristică esenţială a demonstrațiilor. Dacă am putea arăta că această 
înțelegere este greşită, atunci am putea sa argumentăm că nu avem de-a face cu o 
distanțare de concepţia tradițională de demonstraţie, în cazul teoremei celor patru 
culori, şi astfel am scăpa de implicaţiile supărătoare care decurg de aici. Un argument 
de acest tip găsim la Paul Teller. După acesta, în cazul teoremei celor patru culori, „ce 
avem este un nou mod de a verifica, nu o noutate cu privire la ce este verificat.” 
(Teller 1980: 799). Teller îl acuză pe Tymoczko că a înţeles greşit relația dintre 
verificabilitate şi demonstrație. În nici un caz nu putem spune, după Teller, că dacă nu 
este verificabilă, o demonstraţie nu este demonstraţie. Verificabilitatea nu face parte 
din demonstraţie, ci ne ajută doar să vedem dacă este corectă. Cum aceasta este 


46 Tymoczko, „Computers, Proofs and Mathematicians,” 132. 
+ Tymoczko, „The Four-Color Problem,” 71-72. 
48 Tymoczko, „The Four-Color Problem,” 71. 

graduală — capacitatea de a verifica o demonstraţie diferind de la om la om (există 
cazuri de demonstraţii pe care numai un număr foarte mic de matematicieni le poate 
verifica) şi variind în funcţie de instrumentele folosite — nu avem nimic deosebit în 
cazul teoremei celor patru culori. Dacă înţelegem corect rolul verificabilităţii în raport 
cu demonstrațiile, ne dăm seama că utilizarea computerului pentru a demonstra o 
problemă matematică nu este decât o extindere a mijloacelor folosite în mod obişnuit 
pentru verificare şi nu un nou tip de demonstraţie. 

Există, însă, o altă cale pe care o poate urma cineva pentru a argumenta că în 
matematică sunt folosite considerații empirice, fără a trebui să apeleze la 
imposibilitatea verificării demonstrațiilor asistate de computer. Detlefsen şi Luker 
identifică o astfel de cale. Ei argumentează că „folosind un raționament analog cu cel 
folosit de Tymoczko în analiza sa a demonstraţiei teoremei celor patru culori, cineva 
poate arăta că o mare parte din matematica tradițională — matematica bazată pe 
demonstraţii „verificabile” — are un caracter empiric.” (Detlefsen şi Luker 1980: 804). 
Am spus ceva mai sus că Tymoczko distinge între trei caracteristici ale demonstraţiei — 
sunt convingătoare, sunt formalizabile şi sunt verificabile — şi am văzut că în 
argumentul său pleacă de la ultima dintre acestea. Detlefsen şi Luker pleacă, în 
argumentul lor, de la prima caracteristică: de la faptul că demonstrațiile trebuie să fie 
convingătoare. Ei disting patru asumpţii de care este nevoie pentru încrederea în 
rezultatul unui calcul: (a) algoritmul folosit este corect din punct de vedere 
matematic; (b) programul folosit este o implementare corectă a acestui algoritm; (c) 
cel care calculează execută corect programul; (d) rezultatul prezentat chiar a fost 
obținut (ibidem, pg. 808). Nu este greu de sesizat că, pentru a evalua validitatea 
punctelor (c) şi (d), trebuie să ne folosim de consideraţii empirice. Dacă înțelegem 
demonstrațiile matematice ca implicând astfel de calcule, atunci trebuie să acceptăm 
că punctele de mai sus fac parte din demonstraţii şi că, astfel, există un ingredient 
empiric care se furişează în majoritatea acestora. 

Daca acceptăm rezultatele lui Detlefsen şi Luker, atunci trebuie sa acceptăm că 
cele două consecințe scoase în evidență de Tymoczko în contextul discuţiei despre 
demonstrațiile asistate de computer se aplică şi unei părți mari din matematica 
tradițională. 


O nouă filosofie a matematicii? 


O problemă importantă pe care ne-o putem pune în acest context este următoarea: 
este filosofia practicii matematice o extindere a filosofiei tradiționale a matematicii sau 
este ceva cu totul diferit? O altă intrebare, sugerată de prima, este aceasta: dacă sunt 
diferite, sunt compatibile? Unii susținători ai acestui nou program din filosofia 

matematicii consideră că cele două perspective sunt incompatibile. Corfield5, de 
exemplu, consideră că aplicând „filtrul fundaţionalist” nu putem obţine o filosofie a 
matematicii reale şi că, astfel, orice proiect dedicat înţelegerii felului in care 
funcţionează matematica trebuie să se distanțeze de modul tradiţional de a face 
filosofia matematicii. De asemenea, din felul în care am ales să prezentăm, la începutul 
acestei lucrări, diferența dintre cele două programe din filosofia matematicii (viz. ca 
filosofia fațadei matematicii şi filosofia culiselor matematicii), reiese că avem de-a face 
cu două lucruri diferite. O poziţie diferită găsim la Ferreiros şi Gray.”! Aceştia 
consideră că „a depăși studiile fundaţionaliste nu este în niciun fel acelaşi lucru cu a le 
respinge. 

Cea mai interesantă ilustrare a felului în care luarea în serios a practicii 
matematice ne îndepărtează de felul tradițional de a face filosofia matematicii o găsim 
la Maddy. 

După cum se ştie, proiectul susținut de Penelope Maddy în filosofia matematicii 
este acela de a extinde naturalismul lui Quine astfel încât să cuprindă şi matematica. 
Maddy consideră că metodologia matematicii este cel mai corect evaluată, aparată sau 
criticată de pe poziţiile matematicii, nu ale filosofiei sau ştiinţei. Spre deosebire de 
Quine, care vede justificarea ultimă a practicii matematice ca stând în aplicarea 
acesteia în ştiinţă, Maddy atrage atenţia asupra aparatului justificatoriu propriu 
matematicii şi militează pentru o concentrare a atenţiei — atunci când se pune 
problema justificării — exclusiv asupra considerațiilor intra-matematice. 

Judecând în acord cu propria sa viziune naturalistă, Quine ia enunturile 
matematice ca fiind justificate doar dacă sunt susținute de metode ştiinţifice, i.e. daca 
sunt aplicate în ştiinţă, şi astfel, pentru el, matematica justificată este echivalentă cu 
matematica aplicată, partea neaplicata fiind o recreație matematică. După Maddy, 
„matematica nu răspunde în fața niciunui tribunal extra-matematic şi nu are nevoie de 
alte justificări în afara demonstrațiilor şi a metodei axiomatice.'*5 Din această 
perspectivă, filosoful trebuie să urmeze matematica oriunde îl conduce aceasta: „dacă 
vrei să găseşti un răspuns la o problemă legată de metodologia matematicii, nu are rost 
să te uiţi la chestiunile filosofice tradiţionale privitoare la natura entităților 
matematice, ci la nevoile şi scopurile matematicii însăşi. "54 


+ Lakatos (a se vedea discuţia de mai sus) şi Kitcher, de exemplu, argumentează împotriva programelor 
fundaţionaliste. 

5 Corfield, Towards a Philosophy of Real Mathematics. 

51 Jeremy Gray & Jose Ferreiros, “Introduction,” în Jeremy Gray & Jose Ferreiros (eds.) Architecture of 
Modern Mathematics (Oxford University Press, 2006). A se vedea, de asemenea, şi Paolo Mancosu, 
“Introduction,” in Paolo Mancosu, The Philosophy of Mathematical Practice (OUP Oxford, 2008). 

52 Ferreiros şi Gray, “Introduction,” 5. 

5 Penelope Maddy, Naturalism in Mathematics (Oxford University Press, 1997), 184. 


5 Maddy, Naturalism, 191. 

